
2022, tawata e Aña di Inversion y | 
Oportunidad y e comunidad di nos dushi à 
Aruba, a uni mas, despues di e temponan di 
mas hopi desafio di nos historia. 


| 
| 


Cuelyn Wever-Urves 


PROME MINISTER 


PROME MINISTER Y MINISTER DI FINANSA 
A REUNI CU VICE PRESIDENT DI RAAD VAN 
STATE, SEÑOR THOM DE GRAAF 


Diahuebs ultimo, siguiendo reunionnan na | 
Hulanda riba e tema financiero di Aruba, 
Prome Minister Evelyn Wever-Croes y Minister | 
di Finansa Xiomara Maduro a reuni cu vice 
president di Raad van State, señor Thom de 
Graaf. Anteriormente señor de Graaf tawata 
miembro di Parlamento na Hulanda y semper 
e tawata tin un luga special den su curason 
pa Aruba. Raad van State ta e instituto cu 
ta duna Gobierno di Hulanda conseho ora 
cu tin mester entre otro riba leynan di Reino 
(Rijkswet). 


Esaki no ta e prome biaha cu e mandatarionan 
di Aruba a reuni cu señor de Graaf. 
Anteriormente a reuni cu señor de Graaf riba 
e leynan di Reino y tambe recientemente 
Raad van State a duna conseho riba COHO 
y Raft. E consehonan aki ta conoci y publica. 
Temanan cu un biaha mas a bin dilanti den e 
reunion di e siman aki. 


Principalmente, Raad van State ta un di 
e institutonan na Hulanda cu ta para hopi 
firme pa loke ta relacionnan den Reino, tanto 
relacionnan huridicico, constitucional como 
den e parti financiero. 


Prome Minister a expresa cu ta importante pa 
haya sa con Raad van State ta mira e situacion 
financiero di Aruba. Pa e motibo ey tambe e 
mandatarionan a comparti informacion ya cu Raad van State 
tin cu duna conseho riba cierto di e leynan. E mandatarionan 
a splica con e situacion di Aruba ta. Specificamente cu 
Presupuesto 2023 a pasa y cu un surplus. 


“Riba esakinan Gobierno di Aruba a haya hopi elogio. Di 


| “y Sd 


nan parti mes tambe nan ta realisa cu nos tin un minister di 
finansas hopi relaha despues di a pasa presupuesto cu un 
surplus. Algo cu ainda Hulanda no a logra. Nos tawata tin un 
bon reunion cu hopi informacion brinda y consehonan ricibi. Mi 
ta considera esaki e base di un bon relacion den Reino entre 
Aruba y Hulanda”, Prome Minister Evelyn Wever-Croes a duna 
di conoce. 

Prome Minister Evelyn Wever - Croes: 


A REUNI CU VERENIGING VAN NEDERLANDSE 
GEMEENTE PA EXPLORA OPORTUNIDADNAN 
PA TRAHA HUNTO 


Recientemente Prome Minister Evelyn Wever - Croes y 
Minister di Finansa Xiomara Maduro, a reuni cu Burgemeester 
di Den Haag sr. Jan van Zanan kende tambe ta presidente 
di Vereniging van Nederlandse Gemeente (VNG). Meta di e 
reunion tabata pa sondea posibilidadnan pa traha hunto. 


Prome Minister Wever - Croes a expresa cu e reunion cu tabatin 
cu Burgemeester van Zanen tabata hopi positivo y unda cu a 
ricibi un caluroso bon bini. Durante di e reunion a explora 
con por traha hunto cu e diferente municipionan y con nan 
por yuda Aruba riba diferente tereno. Algun di e temanan cu 
a trata ta digitalisacion di gobierno/ E-government, situacion 
financiero, y integridad. 


Por ultimo, Prome Minister Wever - Croes a bisa cu VNG y 
Burgemeester di Den Haag a indica cu nan ta dispuesto pa 
yuda Aruba y asina hunto lo por logra hopi cos importante. 
Burgemeester van Zanen a mustra cu e realmente tin un lugar 
special pa Aruba den su curason, y el a duna elogio pa e forma 
con ta gobernando y con gobierno ta hibando Aruba dilanti. 

ARUBA Y HULANDA LO ORGANISA UN 
CONFERENCIA DI CLIMA OTRO AÑA CU LO 
TUMA LUGA NA ARUB 


A 


Prome Minister Evelyn Wever - Croes conhuntamente cu 
Minister Xiomara Maduro, Minister Geoffrey Wever y Minister 
Glenbert Croes, a reuni cu Minister encarga cu clima na 
Hulanda, Minister Rob Jetten. Durante di e reunion a trata e 
tema di un conferencia di clima den Caribe cu lo wordo organisa 
otro aña maart na Aruba. 


Prome Minister Wever - Croes kende a tuma e inciativa pa 
organisa e conferencia, a splica cu desde cu a drenta den 
gobernacion Minister Glenbert Croes a cuminsa traha riba 
dje y aworaki ta contento cu por anuncia cu na maart lo 
organisa un 'Caribbean climate conference'. Pronto Prome 
Minister conhuntamente cu Minister Jetten lo bay extende e 
invitacionnan. 


Meta di e conferencia aki ta pa concentra riba e apectonan di 
clima den reino reconociendo cu cada pais den Reino y den 
region ta haciendo hopi riba e tereno di clima y energia. E ta 
hopi importante pa sa kico otro paisnan ta haciendo y pa traha 
hunto pasobra como paisnan cu economianan relativamente 
chikito, no por carga proyectonan grandi riba nos mes. 


Prome Minister Wever - Croes a sigui splica cu Aruba tin e 
energy policy, cu ta defini e rumbo cu kier hiba maneho di 
energia, pa cual ta importante pa alinea esaki cu otro paisnan 
den region. Hulanda ta dispuesto pa busca fondo pa inverti 
den esaki. 


Pa conclui, Prome Minister a expresa cu relacisacion di e 
conferencia aki, ta resultado di algun luna di trabou duro di 
Minister Glenbert Croes, pa cual ta contento cu e ta birando 
realidad otro aña. Minsiter Jetten a duna hopi compliment pa e 
forma con gobierno ta manehando e pais riba tereno di finansa 
publico y ta contento di mira e progresonan cu a haci y cu tin 
finansa na ordo. Esaki ta pone cu Aruba ta gosa di hopi respet 
y admiracion na Hulanda, Premier Wever - Croes a termina 
bisando. 

Prome Minister Evelyn Wever-Croes: 


PROME MINISTER TA FELICITA SEÑORA 
ΜΑΥΒΕΗΝΕ ARENDS-CROES CU PREMIO 


CRIOYO DI ORO 


Diaranson ultimo den Cas di Cultura, Maybeline Arends-Croes 
a wordo reconoci cu e premio Crioyo di Oro. Un reconocimento 
di gradicimento pa tur loke Juffrouw Maybeline a haci pa nos 
cultura. Prome Minister desde Hulanda via un video cu a wordo 
pasa e anochi ameno aki, a manda palabranan di felicitacion y 
gradicimento na Maybeline Arends-Croes expresando: 


“Mi kier felicita Juffrouw Maybeline pa tur e bunita logronan 
durante e trayecto di bo bida den e mundo di cultura na Aruba. 
Y mi ta gradici bo pa tur loke bo a haci y significa pa nos 
cultura. Mi a conoce Juffrouw Maybeline desde cu mi tawata 
bay Colegio Arubano. Y Juffrouw Maybeline a inspira mi hopi 
pa gusta y aprecia musica. 


Maybeline tawata tin un carera politico. Y como hende muhe 
den politica tambe a haci un impacto hopi grandi riba mi 
persona. Y asina Maybeline a inspira hopi mucha, hoben y 
adulto den su trayectoria. Cu Dios bendiciona bo y cu bo por 
goza di e bunita reconocimento aki y cu bo por sigui deleita 
nos cu bo talentonan cu Dios a duna bo”. 


Prome Minister ta gradici tur esnan cu a haci e evento di 
reconocimento aki pa señora Maybeline Arends-Croes posibel. 
Danki na Go Cultura Fundacion pa honra y reconoce señora 
Maybeline Arends-Croes cu e premio Crioyo di Oro. 


Aruba completo a demostra 
seriedad y responsabilidad, 


y principalmente determinacion pa 


recupera y progresa. 

MINISTER DI FINANSA Y CULTURA MADURO 


TA FELICITA SR. ADY THIJSEN CU SU 


RESPONSABILIDAD NOBO COMO ARUBA SU 
MINISTER PLENIPOTENCIARIO NA HULAND 


Recientemente Ady Thijsen a huramenta como Minister 
Plenipotenciario pa Pais Aruba. Sr. Juan Thijsen, miho 
conoci como Ady ta un politico versa cu tin un historia 


largo den politica na Aruba. Prome di a drenta politica, Ady ES : =$ 


tabata eherce e funcion di abogado y cu un conocemento | 


sigur pa locual ta nos Constitucion den Reino. 


Ady ta un persona cu semper ta activo pa Aruba desde cu = τς σος 

e tabata studiante na Hulanda. Awo Ady tin un reto nobo β΄. 
representando nos Pais como Minister Plenipotenciario na TAN ; 
Hulanda. Minister di Finansa y Cultura Xiomara Maduro ta A A 
desea nos Minister Plenipotenciario nobo tur clase di exito νην κ ; e 
den su responsabilidad nobo y danki pa representa nos A 7 


Pais Aruba dignamente. 


Diabierna 2 December 2022 


Minister Maduro durante e reunion cu Secretario di Estado Van Huffelen: 


A ELABORA RIBA E TRABOUNAN CU ARUBA 

TA HACI PA CONSERVA, DOCUMENTA Y HACI 

NOS HISTORIA Y HERENCIA CULTURAL MAS 
ACCESIBEL PA NOS COMUNIDAD 


Durante su bishita di trabou na Hulanda Minister Maduro 
acompaña pa Minister President Wever-Croes a reuni tambe 
cu Secretario di Estado sra. Van Huffelen. Banda di e topico 
financiero, a toca a parti cultural specialmente pa locual ta 
trata e trabounan haci na Aruba pa no solamente conserva 
nos documentacion cu tin di haber cu nos historia, pero tambe 
haci nos herencia cultural mas accesibel pa comunidad. 


Secretario di Estado Sra. Van Huffelen tabata recientemente na 
Aruba y a bishita nos Archivo Nacional di Aruba y su persona a 
tuma nota di e avancenan riba e parti di digitalisacion hunto cu 
e parti di nos Biblioteca Nacional kende a bin ta haciendo un 
trabou pionero pa locual ta digitalisacion y haci esaki accesibel 
na un publico grandi. 


Durante e reunion cu Minister Maduro y Minister President 
Wever-Croes e mandatario Hulandes a trece dilanti cu e ta bou 
di e bon impresion pa locual ta trabounan cu ta wordo haci y ta 
contento di mira cu Aruba a haya e presidencia di MOWLAC, 
cu ta e programa di UNESCO di Memory of the World Latin 
America and Caribbean. Nos Pais Aruba ta riba e stoel di 
presidencia y ta compartiendo cu e region tur e avancenan 
cu nos tin riba e parti pa haya documenta y tambe conserva e 
documentacion di nos herencia cultural y haci esaki accesibel 
pa medio di digitalisacion. E mandatario Hulandes a keda 
masha contento cu e reunion y e trabaonan cu ta wordo haci 
pa Aruba. 

MINISTER DI FINANSA XIOMARA MADURO 

A REUNI CU E COMISION DI RELACION DI 

REINO DI EERSTE KAMER PA BRINDA ΝΑΝ 
INFORMACION FINANCIERO DI ARUBA 


Durante su bishita di trabao na Hulanda, Minister di Finansa 
Xiomara Maduro hunto Minister President a reuni tambe 
cu e Comision Fiho di Relacion di Reino di Eerste Kamer. 
E Comision cu ta presidi pa sr. Paul Rosenmóller tabata tin 
diferente pregunta y por a nota cu e Senadornan Hulandes 
ta hopi interesa pa haya informacion riba varios otro topico di 
bienestar di nos Pais. 


Di parti Aruba a brinda un bista financiero di Pais Aruba y a 
papia riba e pago bek di e debe cu Aruba a traha cu Hulanda [ 
pa surpasa e pandemia. E Senadornan Hulandes a keda 
satisfecho cu e splicacion amplio cu nan a haya di e delegacion 
di Aruba su mandatarionan y expertonan. Nan a expresa tambe 
di ta contento di mira tur esfuerso cu ta wordo haci pa hiba 
Aruba riba e bon caminda financiero. 

Tur final di aña ta indica un comienso nobo. 
AAN 1 Nos ta keda gradici cu den aña 2022, 


Y os a lanta cabes y mira recuperacion, cu 
> esfuerso di cada ciudadano. 
Y Edy E MINISTER 

ν, E E 

MINISTER ENDY CROES TA FELICITA 
FUNDACION PARLAMENTO HUBENIL CU ΝΑΝ 
PROME DEBATE 


Tema di e aña aki tabata inclusion pa tur mucha 


En conexcion cu Dia Mundial di Derechonan 
di Mucha, Fundacion Parlamento Hubenil 
Aruba (FPHA) a organisa nan prome 
“Debate 8 Speaking Championship 2022”. 
Meta di e debate ta pa brinda e hobennan na 
Aruba un plataforma unda nan por practica |[* 
nan habilidad pa debati y presenta dilanti ln 
un publico. Minister Endy Croes a indica cu 
ta importante pa crea ciudadanonan activo, 
involucra y critico pa cu desaroyonan di pais 
Aruba como tambe desaroyonan mundial. 


SEL a ἡ δ A 


Un total di 11 hoben a participa den e 


categoria di debate y/of speech. Tema di e Mandatardio di Enseñansa ta manda palabra di pabien na tur 
aña aki tabata enfoca riba inclusion pa tur mucha, e hobennan e hobennan cu a participa y a tuma e curashi pa para dilanti un 
por a debati y presenta nan speech riba e tema aki. Minister publico y expresa nan pensamento critico y opinion. 
Endy Croes tabata presente e atardi aki hunto cu colega Como tambe ta manda palabra di pabien na directiva completo 
Minister Rocco Tjon y Parlamentario Shailiny Tromp — Lee, di FPHA cu e exitoso debate alabes ta gradici FPHA cu ta 
Setty Christiaans -- Yarzagaray y Ricky Hoek. aportando na desaroyo di futuro lidernan di nos pais. 

MINISTER ENDY CROES Y MINISTER EVELYN 
WEVER - CROES A REUNI CU KONINKLIJKE 
KENTALIS Y FEPOH 


Recientemente Minister Endy Croes hunto cu 
Prome Minister Evelyn Wever — Croes a bishita 
FEPOH paun encuentro informativo, unda a reuni 
cu directiva di FEPOH y cu representantenan di 
Koninklijke Kentalis di Hulanda den cuadro di e 
desaroyonan pa loke ta intervencion tempran di 
cuido na muchanan 0-4 aña. Como tambe cuido 
educativo na muchanan sordo (slechthorend) 
of cu un trastorno den desaroyo di idioma 
(taalontwikkelingsstoornis). 


Koninklijke Kentalis tabata na Aruba den luna 
di november unda a duna e ekipo di FEPOH 
un tayer di specialisacion pa muchanan cu tin problema di 
habla. Mandatarionan y conseheronan haya informacion y 
presentacion di e proyecto di conscientisacion unda a duna 
un demostracion di con dificil e ta ora bo no por expresa bo 
mes facilmente door di problema di oido of cu habla dor di 
problema di oido. Koninklijke Kentalis a duna splicacion amplio 
di con nan ta duna les na muchanan cu tin e problema di habla. 
Minister Endy Croes ta gradici FEPOH pa tur loke nan ta haci 
pe muchanan di Aruba. 

Minister Endy Croes: 


me - k ΕΗ 


Prome di december, drentando den e atmosfera 
di fin di aña, Minister Endy Croes a presencia e 
Ceremonia di Cendemento di Luz den Caya G.F. 
Betico Croes. Manera cu Prome Minister Evelyn 
Wever-Croes a indica, cu lo habri Caya G.F. Betico 
Croes pa asina dun'e bida y encurasha pueblo pa 
sostene nos comerciantenan local. 


a h | - A DE EP 

Vice-Prome Minister Ursell Arends acompaña pa su ΚΣ 


esposa y comerciantenan tambe tabata presente y 
den careda di 6ο: di atardi a cende e luznan den 
Caya G.F. Betico Croes. Di e forma aki a habri 
Caya G.F. Betico Croes pa tur automobilista pa e 
temporada aki di fiesta y asina nos sostene nos 
comercio local. 


Aruba Oranjestad 


$ P | - | 
A -] 


pa z3 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


MINISTER CROES TA FELICITA ADY THIJSEN 
CU PRESENTACION OFICIAL DI SU PERSONA 
COMO MINISTER PLENIPOTENCIARIO Y 
REPRESENTANTE DI UNION EUROPEO 
NA HULANDA 


Diaranson anochi a tuma luga un evento 
na Den Haag na unda Gobierno di Aruba a 
presenta señorAdy Thijsen oficialmente como 
Minister Plenipotenciario y representante 
di Aruba na Union Europeo na Hulanda. 
Minister di Labor, Energia y Integracion 
Glenbert Croes tabata tin e honor di ta 
presente na e evento aki. Minister Croes a 
expresa cu pa su persona esaki sigur ta un 
coronacion di señor Ady Thijsen su carera 
como politico, pero tambe un coronacion pa 
e prestigioso partido di Movimento Electoral 
di Pueblo (MEP), cu tabata e vehiculo via 
cual señor Ady Thijsen a sirbi pais Aruba den 
diferente posicion durante añanan. 


Minister Croes tambe a indica cu pa Aruba, 
un representante na Europa ta importante, 
mirando cu despues di e pandemia, 
Aruba mester di cooperacion di Hulanda 
riba diferente tema. Mirando e desaroyo 
energetico na Aruba, lo ta di gran beneficio pa Aruba por conta 
riba apoyo di Hulanda pa cu esaki. Minister Croes a indica cu e 
conoce señor Ady Thijsen como un luchador cu determinacion 
y vision y tin tur confiansa cu e lo logra habri portanan na 
Hulanda pa interesnan di pais Aruba. 


Pa loke ta trata e Arubianonan cu ta biba na Hulanda y e 
studiantenan, Minister Croes a expresa cu nan tin un gran 
defensor den señor Thijsen y como Minister di Labor lo percura 
pa mantene un bon relacion cu Arubahuis pa asina por trece e 
studiantenan yiu di tera profesional bek Aruba pa traha den e 
mercado laboral. Lo mira e posibilidad pa crea un sorto di job 


bank na unda ta haci “job matching” entre studiantenan na 


Hulanda via Arubahuis pa nan yega Aruba y haya un bon 
trabou y cu ta paganan bon. 


Por ultimo, Minister Croes a indica cu e presentacion di señor 
Ady Thijsen na e comunidad diplomatico na Den Haag como 
representante oficial di Aruba na Hulanda, ta un momento 
pa celebra. Pa añas largo señor Thijsen a traha duro, lucha y 
defende interes di pais Aruba. Minister Croes ta felicita señor 
Thijsen cu e presentacion oficial aki y ta sigur cu comunidad di 
Aruba por ta trankil cu tin un yiu di tera defendiendo interes di 
pais Aruba na Hulanda. 

Minister Glenbert Croes: 


MINISTER DI ENERGIA A REUNI CU PORT 
OF ROTTERDAM RIBA E TEMA DI INDUSTRIA 


HIDROGENO 


Durante nan bishita di trabou na Hulanda, Minister di Energia 
Glenbert Croes hunto cu Minister di Economia Geoffrey Wever 
a reuni cu Port of Rotterdam riba e tema di inversion den e 
industria hidrogeno. E reunion aki ta importante pa gobierno 
mirando cu Aruba ta den e proceso di transicion energetico y 
tin como meta pa stop e uzo di “fossil fuel” y bin cu un forma di 
energia cu lo crea un medio ambiente sano pa Aruba su futuro 
generacion. 


Minister Croes a indica cu gobierno di Aruba tin un vision 
energetico, pero pa por logra realisa e vision aki, Aruba 
mester e apoyo di su companianan estatal y di empresanan 
internacional cu un credibilidad halto. Port of Rotterdam, como 
empresa grandi internacional lo ta di gran apoyo pa pais Aruba. 


Tambe, Minister Croes y Minister Wever lo reuni cu Minister 
Rob Jetten cu ta e Minister di Clima y Energia na Hulanda y cu 
ta dispuesto pa yuda Aruba den e proceso aki. 

E meta di e reunionnan aki ta pa sigui cu e proceso di 
conscientisacion den Reino Hulandes pa loke ta trata e 
transicion energetico pa preservacion di e medio ambiente, 
clima y di e planeta pa nos futuro generacionnan. 


Aruba ta un isla chikito den Caribe, pero ta importante pa 
vocifera y crea consientisacion pa cu e tema aki, mirando cu 
si no atende cu cambio climatico, lama por subi y e islananan 
ta e promenan cu lo desaparece. Minister Croes a expresa cu 
Aruba ta den un bon rumbo liderisando e proceso y pa duna un 
bon ehempel na otro paisnan di e caminda cu nos ta canando. 
Minister Croes tambe ta spera cu Aruba lo ta un inspiracion pa 
otronan sigui e mesun pasonan. E ta importante pa e paisnan 
grandi den Reino cana e caminda aki tambe pa asina por 
brinda un bon ehempel na mundo henter. 


WORLD 
PORT 
CENTER 
ROTTERDAM 

EXITOSO RECEPCION DI INTRODUCCION 
DI MR. ADY THIJSEN COMO MINISTER 
PLENIPOTENCIARIO 

(ο 


Na Marriott hotel a tuma lugar un recepcion di 
Gobierno di Aruba pa oficialmente introduci mr. 
Juan (Ady) Thijsen como Minister Plenipotenciario 
di Aruba na Hulanda. Un recepcion bon atendi pa 
invitadonan for di e mundo poltitico, diplomatico 
y comerciante di Hulanda. Entre e invitadonan 
cu personalmente a bin felicita sr. Thijsen cu su 
nombracion tabata Minister di Enseñansa di 
Hulanda Robbert Dijkgraaf, Prome Minister di St. 
Maarten Silveria Jacobs, Minister Plenipotenciario | 
di St. Maarten Rene Violenus, miembronan di 
Tweede Kamer Jan Klink y Jorien Wuite, miembro 
di Eerste Kamer Toine Beukering. For di cuerpo 
diplomatico tabata presente embahador di Merca 
Razdan Duggal, di Urugauy Álvaro Enrique 
González Otero, di Surnam Rajendre Khargi, di 
Ecuador Andres Horacio Teran Parral, di Panama 
Elizabeth Ward Neiman, di Filipinas mr. Jose 
Eduardo ΙΙΙ Malaya, di Kazachstan Askar Zhumagaliyev. Otro 
embahadanan manera Peru, Brazil, Suecia, Suisa y Sur Afrika 
a keda representa pa un embahador suplente. 

Tambe e recepcion a conta cu presencia di presidente di MKB 
Nederland Jacco Vonhoff, prof Gerhard Hoogers di Universidad 
di Groningen, functionarionan di Hogescholen, ministerio di 
BZK, Curacgaohuis, St. Maartenhuis, organisacionnan manera 
Splika y Genootschap Nederland Aruba. 


E parti oficial a cuminsa cu un discurso di Prome Minister mr. 
Evelyn Wever-Croes como introduccion di sr. Ady Thijsen como 
Minister Plenopotenciario. Sra. Wever -Croes a para keto na e 
recuperacion di Aruba despues di e pandemia. ‘Aruba ta un di 
e paisnan den Caribe cu a recupera hopi liher di e pandemia. 
Turismo na ta un nivel di 97 porciento compara cu prome cu 
e pandemia y e porcentahe aki tambe ta conta pa nos GDP. 
Meta ta pa yega otro aña na un surplus di e nivel prome cu e 
pandemia, segun Prome Minister Wever-Croes. 


E mandatario a sigi bisa cu e prioridad pa e siguiente añanan 
ta diversifica economia di Aruba, atencion pa adaptacion di 
clima y transicion di energia. Tambe lo bin cu inversionnan 
entre otro den enseñansa y salubridad publico. Prome Minister 
Wever-Croes a bisa di ta contento cu sr. Ady Thijsen a acepta e 
encargo di Minister Plenipotenciario y alabez Representante di 
Aruba na Union Europeo y cu e ta convenci cu Sr. Ady Thijsen 
lo ta un digno representante di Aruba cu lo traha na fortifica e 
lasonan den Reino, cu Hulanda y cu e comunidad Arubiano na 
Hulanda. 


Despues di un video di introduccion a yega e momento pa 
sr. Ady Thijsen mes tene su discurso na e invitadonan. Ela 
cuminsa na describi su lasonan cu Arubahuis desde cu e 
tabata studiante na Tilburg y como presidente di CUNA. Como 
miembro di Staten y despues Presidente di Staten e tabata 
hopi na Hulanda pa reunionnan di IPKO y asina a reanuda 
su contactonan cu Arubahuis. Minister Thijsen a bisa cu su 
vision pa proximo añanan ta pa haci Aruba mas visibel na 
Hulanda. 'Den esaki Arubahuis ta hunga un rol cardinal. 
Nos mester fortifica nos relacion cu Gobierno di Reino. 
Gobierno di Hulanda, ministerionan, Eerste y Tweede Kamer, 
pero tambe cu gemeente y provincianan. Ta importante pa 
intensiva nos relacion cu institutonan manera Raad van State, 
Controleria General, Nationale Ombudsman y SER, mescos 
cu ta e caso cu instancianan manera VNG, OCAN, VNO/ 
NCW, MKB Nederland y RVO pa loke ta e parti commercial. 
Cu embahadanan lo mester mira unda por bin cooperacion pa 
desaroyonan economico pa Aruba, asina minister Thijsen a 
bisa. 

Continuacion EXITOSO RECEPCION DI INTRODUCCION DI MR. ADY THIJSEN.... 


E mandatario a menciona cu ela retene e funcion di 
representante di Aruba na Union Europeo banda di esun di 
Minister Plenipotenciario. ‘Pa logra nos metanan pa cu Union 
Europeo ta sumamente importante nos miembrecia di OCAN 
(Overseas Countries and Territories Association). Ultimo mi 
a atende un foro di OCAN na New Caledonian na unda bo 
ta mira cu aunke e islanan den Caribe y esnan den Pacífico, 
geograficamente ta hopi leu for di otro, pero cu nos por 
traha hunto riba terenonan mutuo, manera cambio di clima, 
biodiversidad y seguridad di alimentacion.’ 


Sr. Thijsen a bisa cu e guera Oekraina a mustra cu nos mester 
di otro y cu mester sostene otro. 'Mas cu nunca tin nesecidad 
na un Reino basa riba union. Nos mester duna mas contenido 
na unidad, solidaridad, igualdad, husto, responsabilidad y 
integridad den Reino Hulandes. Pesey semper mi ta di opinion 
cu articulo 43 lid 1 di Statuut ta e lid mas importante. Si nos 
como pais den Reino zorg cu derechonan humano fundamental, 
libertad, derecho di ley y bon gobernacion ta wordo realisa, 
semper cos lo bai bon, segun sr. Thijsen. 


Den su discurso minister Thijsen a para keto na e ley riba e 
geschillenregeling cu desde 12 aña pasa cu e amienda Wever/ 
Thijsen a keda acepta pa un mayoria grandi den Tweede Kamer, 
ainda nada a pasa riba e tereno aki. Thijsen: ʻE amienda aki ta 
bisa cu articulo 12a di Statuut lo mester wordo cambia unda ta 
stipula cu mester crea facilidadnan den caso cu tin un disputo. 
Na 2015 e mocion Van Laar a wordo acepta pa Tweede Kamer 
cu ta bisa hopi cla cu mester bin un “rijkswet geschillenregeling” 
cu ta stipula pa bin cu un instancia independiente cu ta duna 
conseho obligatorio den caso di un disputa huridico. Awor aki a 
yega e momento pa nos bin cu un “rijkswet geschillenregeling”. 
Tambe mi ta boga pa bin un Conferencia di Mesa Rondo di 
Reino pa trata diferente asunto y interes mutuo cu ta existi 
entre e paisnan den Reino.’ 


‘Mi ta un gran simpatisante di un Reino fuerte, unda no 
unicamente ta traha y biba hunto, pero principalmente conhunto 
carga e responsabilidad y tuma desicionnan conhuntamente. 
Pesey mi tin tur confiansa den nos Prome Minister Evelyn 
Wever-Croes y Secretario di Estado pa Asuntonan di Reino 


Alexandra van Huffelen, cu tin e interes di e islanan na pecho. 
Tambe e ta habri pa duna espacio pa yega na consensus, con 
complica e problema por ta,' segun minister Thijsen. 


Na final Minister Thijsen a bisa di ta convenci den e capacidad 
di e team di Arubahuis pa realisa e vision y plannan cu e tin 
como Minister Plenipotenciario. Tambe sr. Thijsen a gradici su 
famia cu ta e fundeshi pa e por ehecuta su function na Hulanda. 

AÑA NOBO ΝΟ TA SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Paeco y 


